აღმოსავლეთ ფრანკთა სამეფო
აღმოსავლეთ ფრანკთა სამეფო (ლათ. Regnum Francorum Orientalium) ასევე აღმოსავლეთ საფრანგეთი ან Francia Orientalis. ლუდვიგ II გერმანელის სამეფო, რომელიც 843 წელს ვერდენის ხელშეკრულებით გამოეყო ფრანკთა იმპერიას. ის იყო საღვთო რომის იმპერიის წინამორბედი. ლუი I ღვთისმოშიშის გარდაცვალების შემდეგ მისმა შვილებმა ვერდენის ხელშეკრულებით ფრანკთა იმპერია დაყვეს აღმოსავლეთ შუა და დასავლეთ ფრანკთა სამეფოებად. სამივე სამეფოს მართავდა კაროლინგების დინასტია. უფროსი შვილი ლოტარ I (795-855) იმპერატორის ტიტულს ატარებდა. ფორმალურად ფრანკთა იმპერია მაინც ერთიანი სამეფო იყო.